Buat 1 alinea dalam bahasa Betawi dengan unsur ekspositori.

Tèks proklamasi nyang udèh diumumin olèh Soekarno padè 17 Agustus 1945 ntu, bêbêrapè wayah kêmudian udèh bêrhasil disêlundupin kê Kantor Pusat Pêmbêritèan Pêmêrèntah Jêpang Domèi (karang Kantor Bêritè Antara) nyang dilakuin olèh Adam Malik, Rinto Alwi, Asa Bafaqih, amè P. Lubis. Sêkitar jêm 18.30 WIB tanggal 17 Agustus 1945, wartawan Kantor Bêritè Domei, Syahruddin, udèh bêrhasil masup kê gêdong siaran Radio Hoso Kanzi (karang RRI) dalêm rangkè buat nyêrahinnyè kêpadè pêtugas tèlèkomunikasi (markonis), yakni F. Wuz, supayè dilakuin pênyiaran bêritè proklamasi ntu sêcarè bêulang-ulang. Pênyêbaran bêritè proklamasi kêmêrdèkaan jugè dêngan makè mèdiè surat kabar, antarè laèn Harian Suara Asia di Surabaya nyang mêrupakan koran pêrtamè nyang nyiarin proklamasi amè Harian Cahaya Bandung. Pênyêbaran bêritè proklamasi jugè ngêmanpaatin pêngêrahan massa, pênyampèan dêngan carè dari mulut kê mulut, pênyêbaran dêngan ngêgunèin pamplèt, corat-corèt di tèmbok, amè padè têmpat laènnyè.